Diari Oficial de la Generalitat Valenciana


Sumari del DOGV 7930, del 02-12-2016 (2016/9469)

RESOLUCIÓ de 16 de novembre de 2016, de la Direcció General d'Obres Públiques, Transport i Mobilitat, per la qual es convoquen les proves per a l'obtenció del certificat de competència professional per a la prestació del servei de taxi en les àrees de prestació conjunta de la Comunitat Valenciana per a l'any 2017.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7930

Data del DOGV
:   02-12-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/9469


Data del document
:   16-11-2016

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Resolució

Descriptors 

:   * Conselleria d'Habitatge, Obres Públiques i Vertebració del Territori
    * examen
    * taxi

RESOLUCIÓ de 16 de novembre de 2016, de la Direcció General d'Obres Públiques, Transport i Mobilitat, per la qual es convoquen les proves per a l'obtenció del certificat de competència professional per a la prestació del servei de taxi en les àrees de prestació conjunta de la Comunitat Valenciana per a l'any 2017. [2016/9469]  
La Llei Orgànica 5/1987, de 30 de juliol, de delegació de facultats de l'Estat en les comunitats autònomes en relació amb els transports per carretera i per cable, modificada per la Llei Orgànica 5/2013, de 4 de juliol, en l'article 13, delega en les comunitats autònomes les competències administratives relatives a l'adquisició, l'acreditació i el control de la capacitació professional en matèria de transport.  
La Llei 6/2011, d'1 d'abril, de mobilitat de la Comunitat Valenciana, en l'article 49, estableix que els titulars d'autoritzacions que presten el servei de taxi, bé personalment o bé a través de relació laboral, hauran de complir, entre altres, el requisit de la possessió del títol de capacitació professional.  
Per Resolució de 23 de maig de 2012, de la presidenta del Consell d'Administració de l'Agència Valenciana de Mobilitat, es van aprovar les bases generals reguladores de les proves per a l'obtenció del certificat de competència professional per a la prestació del servei de taxi en les àrees de prestació conjunta de la Comunitat Valenciana, i es van establir les regles per a la renovació (DOCV 6795, 13.06.2012).  
Fent ús de les facultats conferides en virtut del que disposa l'article 11 del Decret 159/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Habitatge, Obres Públiques, i Vertebració del Territori, resolc:  
  
Primer. Objecte  
L'objecte de la present resolució és la convocatòria de proves tendents a l'obtenció del certificat de competència professional per a la prestació de serveis de taxi per al 2017, en les àrees de prestació conjunta de la Comunitat Valenciana, que es detallen a continuació:  
- Àrea de València  
- Àrea d'Alacant  
- Àrea de Castelló  
- Àrea del Camp de Morvedre  
- Àrea de la Safor  
- Àrea de la Plana Utiel-Requena / la Vall de Cofrents-Aiora  
- Àrea de la Marina Baixa  
  
Segon. Calendari de les proves  
Se celebraran quatre proves al llarg de 2017 als efectes de l'obtenció del certificat de competència professional per a la prestació de serveis de taxi, que tindran lloc en les dates fixades en l'annex I.  
El tribunal, amb una antelació, almenys, de 10 dies naturals abans de la data de cada examen, inserirà la informació relativa al lloc i a l'hora exactes de la seua celebració en la pàgina web: http://www.habitatge.gva.es/web/transportes/taxis/examenes.  
  
Tercer. Requisits dels aspirants  
Per a l'admissió a les proves serà necessari complir els requisits següents:  
1. Haver abonat la taxa corresponent en concepte de drets d'examen, d'acord amb el que disposa el Decret Legislatiu 1/2005, de 25 de febrer, del Consell, pel qual s'aprova el Text Refós de la Llei de Taxes de la Generalitat.  
2. Estar en possessió del permís europeu de conducció en la categoria B.  
3. Tindre coneixement del castellà. A aquest efecte, els que no posseïsquen la nacionalitat espanyola i del seu origen no es desprenga el coneixement del castellà, hauran d'acreditar-lo per alguna de les formes següents:  
a) Mitjançant el certificat de nivell A2 de castellà expedit per les escoles oficials d'idiomes o mitjançant diploma d'espanyol com a llengua estrangera (DELE) expedit per l'Institut Cervantes, en nom del ministeri que tinga atribuïda la competència en matèria d'educació.  
b) Estar en possessió d'una titulació acadèmica espanyola expedida per l'òrgan oficial competent en el territori espanyol. L'acreditació de la titulació s'haurà de fer mitjançant la presentació del certificat corresponent d'haver superat els estudis corresponents o mitjançant el títol expedit per l'òrgan oficial competent.  
4) Complir el requisit d'honorabilitat en els termes que estableix la Llei 6/2011, d'1 d'abril, de Mobilitat de la Comunitat Valenciana.  
  
  
Quart. Sol·licituds i termini de presentació  
1. Les sol·licituds es presentaran, degudament omplides, en la Direcció General d'Obres Públiques, Transport i Mobilitat, de la Conselleria d'Habitatge, Obres Públiques i Vertebració del Territori, o en els serveis territorials de Transports de València, Alacant i Castelló, o en la forma prevista en l'article 16.4 de la Llei 39/2015, d'1 d'octubre, del procediment administratiu comú de les administracions públiques, a excepció de la presentació en els registres electrònics per als quals, la disposició final 7a estableix que els preceptes relatius a aquests produeixen efectes als dos anys d'entrada en vigor de la llei.  
  
2. El termini de presentació de les sol·licituds serà l'establit en el calendari d'exàmens que es detalla en l'annex I.  
3. Les sol·licituds s'ajustaran al model que s'adjunta en aquesta resolució, i incorporaran el model de declaració d'honorabilitat degudament omplit, i el justificant que s'ha realitzat l'ingrés de la taxa corresponent en concepte de drets d'examen.  
  
Cinqué. Admissió de les persones aspirants  
1. Finalitzat el termini de presentació de sol·licituds, amb la comprovació prèvia que s'ha realitzat el pagament dels drets d'examen, es farà pública a través dels taulers d'anuncis corresponents la relació provisional de persones admeses i excloses. En la següent adreça web es podrà fer la consulta individualitzada mitjançant la introducció del número de DNI: http://www.habitatge.gva.es/web/transportes/taxis/examenes.  
2. Les persones aspirants podran, en el cas d'error o exclusió, esmenar els defectes en què hagen incorregut en la sol·licitud, o realitzar les al·legacions que tinguen per convenient en el termini de 10 dies comptadors a partir de l'endemà de la publicació de la relació provisional de persones admeses i excloses, d'acord amb el que estableix l'article 68 de la Llei 39/2015, d'1 d'octubre, del procediment administratiu comú de les administracions públiques.  
3. Transcorregut el termini anterior, vistes les al·legacions i esmenats els defectes quan procedisca, es dictarà una resolució que elevarà a definitiva la llista de persones admeses i excloses a la realització de les proves que es farà pública de la mateixa manera que la relació provisional.  
4. Aquelles sol·licituds que siguen excloses per fora de termini, sempre que hagen abonat la taxa que corresponga, seran admeses per a la següent prova dins de l'any natural sense necessitat tornar a presentar instància ni pagar nova taxa.  
  
Sisé. Tribunal  
El tribunal serà únic per a totes les proves que es convoquen en la present resolució, i la composició està arreplegada en l'annex II.  
  
Seté. Desenvolupament de la prova i publicació dels resultats  
La prova consistirà en un examen únic, tipus «test», amb 50 preguntes, que versarà sobre els continguts que es detallen en l'annex III d'aquesta resolució. Els aspirants disposaran d'una hora per a omplir les respostes i no podran abandonar l'aula fins transcorreguda mitja hora des del començament excepte causa de necessitat que serà apreciada pel Tribunal.  
Per a superar la prova caldrà contestar correctament almenys el 50 per cent del total de les preguntes de l'examen.  
Les contestacions errònies es valoraran negativament amb una penalització equivalent a un terç del valor de cada contestació correcta i les contestacions en blanc ni puntuen ni penalitzen. La fórmula de correcció serà: respostes correctes netes = nombre d'encerts - (nombre d'errors/3).  
Les persones aspirants hauran de concórrer a les proves proveïdes de la documentació acreditativa de la seua identitat, i d'un bolígraf blau o negre. El tribunal efectuarà un crida única a les persones concurrents, i quedaran exclosos de la realització de la prova els que no compareguen a l'hora establida.  
Finalitzat el procés, es farà pública a través dels taulers d'anuncis corresponents la relació provisional de persones declarades aptes i no aptes. En l'adreça web esmentada es podrà fer la consulta individualitzada mitjançant la introducció del número de DNI. A partir de la publicació de la relació d'aptes i no aptes, s'obrirà un període de 10 dies per a la presentació de reclamacions, les quals seran resoltes pel Tribunal en un termini de 15 dies a partir de la presentació.  
  
  
Huité. Certificats  
A petició dels interessats s'expedirà el certificat de competència professional corresponent per a la prestació del servei de taxi, i es farà al mateix temps la inscripció en la base de dades de l'òrgan competent en matèria de transports.  
El certificat tindrà una validesa de cinc anys naturals.  
Si no se sol·licita la renovació del certificat abans de la finalització del període de validesa, es produirà la caducitat automàtica d'aquest, i s'haurà de superar novament les proves de competència assenyalades. Per a la renovació del certificat caldrà ajustar-se al que disposa la Resolució de 23 de maig de 2012 (DOCV 6795, 13.06.2012).  
  
Contra la present resolució, que no posa fi a la via administrativa, es podrà interposar recurs d'alçada davant del secretari autonòmic d'Habitatge, Obres Públiques i Vertebració del Territori, en el termini d'un mes, comptador des de l'endemà de la publicació en el Diari Oficial de la Generalitat Valenciana, d'acord amb el que estableixen els articles 121 i 122 de la Llei 39/2015, d'1 d'octubre, del Procediment Administratiu Comú de les Administracions Públiques, sense perjuí que s'utilitze qualsevol altra via que es considere oportuna.  
  
València, 16 de novembre de 2016.- El director general d'Obres Públiques, Transport i Mobilitat: Carlos Domingo Soler.  
  
  
ANNEX I  
  
Data d'inici de presentació   
de sol·licituds Data de fi   
de presentació   
de sol·licituds Data d'examen  
26.12.2016 14.01.2017 04.02.2017  
01.03.2017 31.03.2017 20.05.2017  
22.05.2017 10.06.2017 08.07.2017  
01.09.2017 30.09.2017 25.11.2017  
  
  
  
ANNEX II  
  
El tribunal de les proves convocades està compost per:  
Tribunal titular  
President: Vicente Lacruz Cervera.  
Secretària: Elena Herrero García.  
Vocals: Néstor Casado Novella, Eva Font Espí, Pedro Luis García de Torres, José Miguel Martín Zamora i Marisa Zabala Salelles.  
Tribunal suplent  
Presidenta: Teresa Gras Huerta.  
Secretari: Francisco García López.  
Vocals: Carolina Casal Asensio, Lucía Giner Doménech, Rafael González Tur, Arturo Guixot Lillo i Pilar José Guerrero.  
  
  
  
  
  
  
ANNEX III  
Programa de les proves  
  
A. Marc jurídic  
1. Normes generales i naturalesa del servei.  
2. Règim d'explotació de les autoritzacions.  
3. Atorgament d'autoritzacions.  
4. Règim sancionador.  
5. Certificat de competència professional.  
6. Àrees de prestació conjunta.  
  
B. Marc tarifari  
1. Funcionament del taxímetre.  
2. Aplicació de les tarifes.  
  
C. Coneixement del medi físic i dels municipis de l'àrea de prestació conjunta  
1. Identificació i reconeixement de vies públiques i centre d'interés.  
  
2. Selecció d'itineraris més adequats.  
3. Centres d'interés.  
  
D. Coneixement d'idiomes  
1. Valencià.  
2. Anglès.